b'\n_START_ARTICLE_\nAlfa Romeo 6C\n_START_PARAGRAPH_\nAlfa Romeo 6C (1925\xe2\x80\x9354) er biler fra italienske Alfa Romeo._NEWLINE_Navnet "6C" henviser til en rekkemotor med seks sylindre. Karosseriene ble laget av blant andre Zagato, Carrozzeria Touring og Pininfarina._NEWLINE_6C 1500 (1927\xe2\x80\x9329, 1 058 eks.) var basert p\xc3\xa5 Alfa Romeo P2 og ble utviklet av Vittorio Jano (1891\xe2\x80\x931965) for \xc3\xa5 erstatte modellene RL og RM. Etter den f\xc3\xb8rste serien (4 og 6-setere, 560 eks.) kom serie 2 med "Normale" samt diverse "Sports" som vant blant annet Mille Miglia._NEWLINE_6C 1750 (1929\xe2\x80\x9333) hadde motor p\xc3\xa5 1 752 cm\xc2\xb3. Sports-utgavene vant en rekke l\xc3\xb8p, men 1750 GT og GTC ("C" for kompressor) ble ogs\xc3\xa5 en av de f\xc3\xb8rste bilmodeller med betegnelsen GT (Gran Turismo). En 1750 Supercharged Gran Sport Spiderio fra 1931 ble i 2007 oppdaget p\xc3\xa5 en fransk l\xc3\xa5ve og if\xc3\xb8lge Romerikes Blad auksjonert for 3 millioner dollar._NEWLINE_6C 1900 (1933, 197 eks.) hadde 1 917 cm\xc2\xb3 motor p\xc3\xa5 68 hk, den siste avarten av den f\xc3\xb8rste modell. Utover spesialbyggene kom den som 4-d\xc3\xb8rs sedan som de bygget selv._NEWLINE_6C 2300 (1934\xe2\x80\x9337) var ogs\xc3\xa5 bygd av Vittorio Jano som et mindre kostbart alternativ til Alfa Romeo 8C. Motoren var 2 309 cm\xc2\xb3 og (med B-typen fra 1935) bygd p\xc3\xa5 et nytt chassis. I 1995 ble Benito Mussolini\'s 2300 B Sports Spider paradebil fra 1935 auksjonert for 2,2 millioner kroner._NEWLINE_6C 2500 (1938\xe2\x80\x9352) hadde 2 443 cm\xc2\xb3 motor. Coloniale (1938\xe2\x80\x9341, 152 eks.) var en kraftigere bygd utgave for bruk i de italienske kolonier, men ogs\xc3\xa5 i bruk under den andre verdenskrig. Freccia d\'Oro (1946\xe2\x80\x9351, 680 eks.) bet\xc3\xb8d "gullpilen" og var den f\xc3\xb8rste Alfa i etterkrigstiden, for\xc3\xb8vrig sprengt i Gudfaren 1._NEWLINE_6C 3000 (1948\xe2\x80\x9354) hadde 3-liters motor og laget i noen f\xc3\xa5 racing-eksemplar._NEWLINE_For familiebiler ble 6C-serien i 1950 etterfulgt av Alfa Romeo 1900.'